Lolland-Falsters Historiske Samfund - PDF
Download "Lolland-Falsters Historiske Samfund"
Flemming Ingvar Ibsen
1 Lolland-Falsters Historiske Samfund Program 2014
2 Årsmødet i Lolland Falsters Historiske Samfund afholdes tirsdag den 29. april 2014 kl på Sukkertoppen, Saxkjøbing Sukkerfabrik Aftenen indledes med et foredrag om: Idé og arbejdsmetode til LF-Rock samt nogle beretninger fra tiden og miljøet Claus Hellgren Larsen, der i perioden 1967/1968 selv var med i det lokale orkester Father McChinn fra Rødbyhavn, fortæller om, hvordan det var og præsenterer billeder og måske lyd fra dengang Claus Hellgren Larsen driver hjemmesiden hvor han har samlet en utrolig masse spændende materiale om orkestrene fra Lolland-Falster. Efter foredrag og kaffe, som Lolland-Falsters Historiske Samfund er vært ved, afholdes ordinær generalforsamling med følgende dagsorden: 1. Valg af dirigent 2. Beretning ved formanden Ole Munksgaard 3. Regnskab samt fastsættelse af kontingent 4. Eventuelle forslag fra medlemmerne 5. Drøftelse af fremtidig virksomhed 6. Valg af: 4 bestyrelsesmedlemmer på valg er: Ole Munksgaard, Palle Sørensen, Bjarne Madsen og Ina Antonsen, der alle genopstiller. 1 bestyrelsessuppleant på valg er: Inge Hedal, der genopstiller. 1 Revisor på valg er: Henning Bjørn, der genopstiller. 1 Revisorsuppleant på valg er: Fritz Jensen, der genopstiller. 7. Eventuelt
3 15. januar 2014: Kaj Munk - forræder og/eller nationalhelt? Natten til den 5. januar 2014 er det 70 år siden, at sognepræsten, dramatikeren og skribenten Kaj Munk i 1944 blev myrdet af Gestapo og hans lig efterladt på Hørbylunde Bakke ved Silkeborg. Historisk Samfund markerer årsdagen med et spændende foredrag af lektor, ph.d. Knud Erik Andersen fra Kaj Munk Forskningscentret ved Aalborg Universitet. Foredraget tager sit udgangspunkt i Kaj Munks barndomshjem på Lolland og går tæt på plejeforældrene, hvis indremissionske tro satte sit præg på Kaj Munk. Derfra følger vi Kaj Munk i studieårene i København og senere som præst og digter i Vedersø for at slutte med en vurdering af, hvorfor Kaj Munk har fået det problematiske eftermæle, han vitterlig har fået i visse kredse. Centralt i foredraget står den tale Kaj Munk holdt i Ollerup i 1940 samt en omtale af Kaj Munks syn på samarbejdspolitikken. Tid & Sted: Onsdag den 15. januar 2014 kl i Maribo Biblioteks mødesal, Østre Landevej 33, Maribo Pris: Medlemmer 50 kr.; ikke-medlemmer 100 kr. Tilmelding: Ikke nødvendig 24. februar 2014: Fortiden i landskabet Nyt fra udgravningerne på Lolland-Falster Kom og hør museumsinspektør Kasper Høhling Søsted fra Museum Lolland-Falster fortælle om den seneste tids mange spændende arkæologiske fund, som er gjort på Lolland-Falster. Foredraget vil handle om resultaterne af museets udgravninger af bl.a. jernalderbopladsen ved Hoby, udgravningerne ved omfartsvejen ved Nykøbing, udgravningerne forud for byggeriet af det nye storfængsel på Nordfalster og på arealerne til den kommende faste forbindelse over Femern Bælt øst for Rødbyhavn. Arrangementet afvikles i samarbejde med Folkeuniversitetet. Tid & Sted: Mandag den 24. februar 2014, kl i Maribo Biblioteks mødesal, Østre Landevej 33, Maribo Pris: Medlemmer 50 kr.; ikke-medlemmer 70 kr. Tilmelding: Ikke nødvendig
4 29. april 2014: Årsmøde i Lolland-Falsters Historiske Samfund Årsmødet indledes med et foredraget Idé og metode til LF-Rock samt nogle beretninger fra tiden og miljøet af Claus Hellgren Larsen, der i perioden 1967/1968 var med i det lokale orkester Father McChinn fra Rødbyhavn. Han fortæller om, hvordan det var og præsenterer billeder og måske lyd fra dengang Claus Hellgren Larsen driver hjemmesiden hvor han har samlet meget spændende materiale om orkestrene fra Lolland-Falster. Efter foredrag og kaffe, som Lolland-Falsters Historiske Samfund er vært ved, afholdes ordinær generalforsamling. Tid & sted: Tirsdag den 29. april kl på Sukkertoppen, Saxkjøbing Sukkerfabrik Pris: Gratis for Historisk Samfunds medlemmer. Tilmelding: Ikke nødvendig. Deltagelse i Årsmødet kræver medlemskab af Historisk Samfund. 24. maj 2014: Herregårde i det lollandske landskab mellem storhed og nedgang Det lollandske landskab byder på talrige spor, der vidner om historiens gang og de skiftende tiders sociale, kulturelle og økonomiske vilkår. Bag mange af disse spor står øens herregårde, der siden middelalderen har været et markant indslag i landskabet. I foredraget vil museumsinspektør Jesper Munk Andersen, med afsæt i eksempler fra det lollandske landskab, fortælle om herregårdenes udvikling fra de tidligste vidnesbyrd om middelalderens storgårde og til 1800-tallets monumentale anlæg med arbejderhuse, alléer og storslåede hovedbygninger. Foredraget afsluttes med en omvisning på Reventlow-Museet Pederstrup med fokus på sporene i landskabet og i bygningerne efter Pederstrups udviklingshistorie. Arrangementet afvikles i samarbejde med Folkeuniversitetet. Omvisning og foredrag afsluttes med kaffe og kage i Café C.D.F. Reventlow, hvorfor tilmelding er nødvendig. Tilmelding til kaffe og kage koster 60 kr. ud over deltagergebyret. Tid & sted: Lørdag den 24. maj 2014 kl på Reventlow-Museet Pederstrup, Pederstrupvej 124, 4943 Torrig L. Pris: Medlemmer 20 kr.; ikke-medlemmer 40 kr. Bemærk at kaffe og kage koster 60 kr. derudover. Tilmelding: Senest onsdag den 17. maj 2014 på Historisk Samfunds hjemmeside
5 23. august 2014: Tur til Koldkrigsmuseum Stevnsfort Under Den Kolde Krig var Stevnsfort en hemmelig brik i Danmarks og NATO s forsvar. Halvøen Stevns ville ligge i allerforreste frontlinje, hvis der udbrød krig mellem øst og vest. Derfor byggede man Stevnsfort, og i 40 år var man her døgnet rundt klar til krig. I dag kan man opleve det atomsikre fort, som det så ud dengang, da krigen var tættest på. Tag med Historisk Samfund på en helt særlig tur tilbage til en ikke særlig fjern fortid og hør den levende fortælling om den allestedsnærværende krig i en unik og autentisk ramme. Besøget indeholder nemlig en guidet tur i Stevnsfortets lange gange og spændende rum under jorden nede i kalklagene på Stevns Klint. Bemærk at gåturen er på ca. 3 km. Vær ligeledes opmærksom på, at der året rundt kun er 10 grader i det underjordiske fort. Der kræves derfor god mobilitet og en varm trøje/jakke til den guidede tur. Følg med på Hjemmesiden og tilmeld jer på mailinglisten. Der er plads til maksimalt 30 deltagere på turen, som dog ikke gennemføres med under 25 deltagere. Tid & Sted: Lørdag den 23. august 2014 med mødetid og busafgang fra Cementen i Nykøbing F. kl ; start på rundvisning på fortet kl Pris: Medlemmer 150 kr.; ikke-medlemmer 250 kr. Tilmelding: På Historisk Samfunds hjemmeside senest den 8. august 2014.
6 Ny hjemmeside og Historisk Samfund på Facebook Udviklingen går hurtigt og en masse nye kommunikationsformer er dukket op. Det har vi besluttet, at Samfundet også skal være en del af dels giver det mange spændende muligheder for formidling dels håber vi derved at kunne ramme en hel del nye medlemmer som allerede benytter sig af disse muligheder. Det betyder at: Hjemmesiden har fået et helt nyt design og et nemmere navn at taste ind På hjemmesiden vil man kunne følge med i hvad der kommer af tilbud på foredrag og ture gennem året og ikke mindst er det her man kan tilmelde sig nemt og enkelt. Vi anbefaler også at man tilmelder sig mailservicen det giver os mulighed for hurtigt, effektivt og ikke mindst billigt at kunne komme i kontakt med medlemmerne. Du kan roligt tilmelde dig denne service, som kun vil blive brugt til relevant information om Lolland Falsters Historiske Samfunds aktiviteter og ikke til diverse reklamer og lignende. Vi har også oprettet en profil på Facebook. Find den på adressen Du kan også bare søge på: Lolland-Falsters Historiske Samfund, hvis du allerede er logget på Facebook. Også denne side vil vi anvende til hurtig kommunikation, dialog og debat om foreningens vifte af tilbud, herunder årbogen, foredrag og ture, men også øvrige nyheder om spændende artikler, bøger eller arrangementer, der vedrører Lolland-Falster. Brug disse tiltag aktivt giv os feedback så vi kan gøre produktet endnu bedre til fælles glæde.
8 Forsidefoto: Kaj Munk-statuen på Torvet i Maribo af Ingrid Fotografi for LFHS Bagsidefoto: Halskov Vænge på Østfalster af Ingrid Fotografi for LFHS Lolland-Falsters Historiske Samfund landsdelens historie siden 1912 Mød os på hjemmeside og facebook og
Arrangementer i Lolland-Falsters Historiske Samfund
5. oktober 2017 Foredragstitel Kæltringer, lusepustere og undermålere Foredragsholder Asger Thomsen, lektor emeritus Dato og tidspunkt Torsdag den 5. oktober 2017 kl. 19 til 21 Nakskov Bibliotek, Søvej